પરમકૃપાળુ શ્રીમદ રાજચંદ્રજી કહે છે કે આપણા દુઃખનું સહુથી મોટું કોઈ કારણ હોય તો તે છે જન્મ અને મ્રુત્યુની આ દારુણ ઘટમાળ. જૈન પૂર્વાચાર્યોએ અનુભવીને કહ્યું છે કે સંસારવન ભડકે બળી રહ્યું છે. આગની જ્વાળાઓ ચોતરફ છે. તેમાં સર્વે જીવો ભસ્મીભૂત થઈ રહ્યા છે. સંસારના અસાર સ્વરૂપને ભાઈશ્રીએ અનેકવાર ઓળખાવ્યું છે, ભગવાન ગૌતમ બુદ્ધે આ સંસારને "સર્વ દુખમ્" ની ઉપમા આપી. આ સંસારને તેમણે એકાંત શોક અને દુઃખથી ભરેલો દિઠો છે. આદિ શંકરાચાર્યએ આ સંસારને માયાની ઉપમા આપી છે. આ સંસાર સર્વ જીવાત્માઓને છેતરે છે. સંસાર એક ભ્રમ છે, સપનું છે, જ્યાં કશું લાંબુ ટકતું નથી, બધું બદલાતું જ રહે છે, તેનો વિશ્વાસ શું કામ કરવો જોઇયે?.